open-index/open-wikipedia-markdown huggingface dataset:
Sara Oust

**Sara Oust** eller **Ousten** (1778-1822) var en haugianerpredikant fra Vingelen i Tolga. Hun var leder for haugianerbevegelsen i Nord-Østerdal. Sara omtales som kanskje den mest kjente og avholdte av pionerpredikantene i Norge..   

Sara vokste opp som bondedatter og mistet sin far Engebret Engebretsen Vingelen da hun var sju år gammel. Hun ble med sin mor Mari Persdatter Røe (1745–1818) på kullkjøring til Røros Kobberverk. Der møtte hun haugianere. Hun var i begynnelsen av 20-årene da hun ble interessert i haugianerbevegelsen og ble selv aktiv i bevegelsen omkring år 1800. Venner spurte Hans Nielsen Hauge om hva han mente om dette. På denne tiden var det ikke lov å holde husmøter uten at presten var til stede (Konventikkelplakaten) og helt uvanlig at kvinner snakket. Hauge støttet at hun kunne få tale. 

Sara vandret blant annet sammen med Randi Hevle fra Drivdalen og Kirsten Fossen fra Kvikne. Sara giftet seg 26. juli 1805 med bonde Ola Toresen Røe (Utistuhaugen). (1776–1862). De fikk tre barn, men den førstefødte døde etter få måneder. Sara var 34 år da hun fikk sitt første barn, noe som var høyst uvanlig på den tiden. Sara døde sannsynligvis i barselseng.

I 2011 var det premiere på friluftsteateret «Noen må gå foran. Spelet om Sara Oust». Framføringen skjedde på tunet i gården Ousta der hun vokste opp. Manusforfatter og regissør var Rolf Norsen, komponist Tone Hulbækmo, skuespiller Ingunn Løvold og sangerne Kjersti Tingelstad, Rønnaug Tingelstad, Lars Tingelstad samt Andreas Moen framførte stykket.

## Referanser


## Kilder
*
*Sara Ousten fra Vindgelen (Vingelen) : presentert av H. G. Heggtveit i bokverket «Den norske Kirke i det nittende Aarhundrede. Et Bidrag til dens Historie». Første Bind. Haugianismens Tid – Første Halvdel. 1796 – 1820. Chra. 1912 – 1920  side 228 – 230

## Eksterne lenker
*Om Sara Oust på Setesdalswiki
*Om Sara Oust på lokalhistoriewiki
Jacob Kielland

**Jacob Kielland** er navnet til flere personer i slekten Kielland:

* Jacob Kielland (1825-1889)
* Jakob de Rytter Kielland
* Jacob Christie Kielland
Kvammaspringar

**Kvammaspringar** (springar frå Kvam) er en pardans frå Kvam i Hardanger. Kvammaspringeren er en lokal variant av danseformen springar og klassifisert under bygdedanser. Dansen er også listet som en av våre immaterielle kulturarv. Sprigarformene har 3/4-takt. Andre lokale variantar av springere er Fanaspringar, Hallingspringar, Nordfjordspringar, Numedalspringar, Osterøyspringar, Setedalspringar, Sognaspringar, Springdans fra sørlandet, Sunnfjordspringar, Sunnhordalandspringar, Sørfjordspringar, Telepringar, Vestlandspringar og Valdresspringar.

## Eksterne lenker
* Folkedans.com
Jacob Kielland (1825-1889)

**Jacob Kielland** (født 17. november 1825 i Stavanger, død 19. oktober 1889 i Stavanger) var en norsk offiser og politiker.

## Offiser
Sjøkadett 1838. Sekondløytnant 1844. Tjeneste i den franske marine 1847-1848. Ved utbruddet av det slesvig-holsteinske opprøret ble han hjemkalt til å føre kommando over noen troppetransportfartøy i Malmö. Fra 1849 på skip med base i Fredriksværn, fra 1852 med base i Horten. Premierløytnant 1856. 1866 avskjed i nåde fra marinen med kapteinløytnants grad.

## Proprietær
Arving til Ledaal i Stavanger. Etter å ha gjennomgått et kurs ved «Den høiere Landbruksskole paa Aas», drev han Ledaal som mønsterbruk, deltok i landbruksutstillinger og i Landhusholdningsselskapets forhandlinger. Hagen ble omlagt i engelsk stil, flere forsøk ble satt i gang med oppdrett og dyrkning. Samtidig ble han direktør for Stavanger Sjømannsskole. Medlem av Jærbanens direksjon, styremedlem i Stavanger Kemiske Fabrik, og Det Stavangerske Dampskibsselskab.

## Politiker
Medlem av Hortens representantskap. Innvalgt til Stavangers formannskap, der han i flere år var ordfører. Møtte som suppleant på Stortinget 1871-1873 for valgkretsen Stavanger og Haugesund, og som stortingsrepresentant 1874-76. Politisk utpreget konservativ, spesielt som motstander av forandringer i Grunnloven. 1883 fikk han trykt et foredrag «Kongens Sanctionsret belyst af Grundloven» i Stavanger Adresseavis.

Ridder av Svärdordenen.

## Referanser


## Eksterne lenker
*
Nooh Al-Mousa

**Nooh Al-Mousa** (født 23. februar 1991) er en saudiarabisk fotballspiller som spiller for Al-Fateh SC.

## Referanser


## Eksterne lenker
*
Storsalen

**Storsalen** kan vise til:

* Storsalen (fjell), fjell i Sunndal kommune
* Storsalen menighet i Oslo
*  Amfiteateret i Studentersamfundet i Trondhjem
GnuCash

**GnuCash** er et regnskapsprogram som implementerer dobbel bokføring. Det er først og fremst ment som en konkurrent til Intuit, Inc.s Quicken-applikasjon, men har også funksjoner for småbedriftsregnskap.

GnuCash er en del av GNU Project, og kjører på Linux, GNU, OpenBSD, FreeBSD, Solaris, macOS og andre Unix-lignende plattformer. En Microsoft Windows-port (2000 eller nyere) ble gjort tilgjengelig fra 2.2.0-serien.

## Referanser
DOSBox

**DOSBox** er et emulatorprogram som emulerer en IBM PC-kompatibel datamaskin som kjører et DOS-operativsystem. Mange IBM PC-kompatible grafikk og lydkort er også emulert. Dette betyr at originale DOS-programmer (inkludert PC-spill) er utstyrt med et miljø der de kan kjøre riktig, selv om moderne datamaskiner har mistet støtten til det gamle miljøet. DOSBox er fri programvare skrevet primært i C++ og distribuert under GNU General Public License. DOSBox har blitt lastet ned over 34 millioner ganger siden utgivelsen på SourceForge i 2002.

DOSBox kan kjøre gammel DOS-programvare på moderne datamaskiner som ikke ville fungere ellers, på grunn av inkompatibiliteter mellom den eldre programvaren og moderne maskinvare og operativsystemer.

En rekke forbedringer av brukervennligheten er lagt til i DOSBox utover å emulere DOS. De ekstra funksjonene inkluderer virtuelle harddisker, peer-to-peer-nettverk, skjermopptak og screencasting fra det emulerte skjermbildet.

## Referanser
StepMania

***StepMania*** er et kryssplattform rytmevideospill og spillmotor. Det ble opprinnelig utviklet som en simulator av Konamis arkadespillserie Dance Dance Revolution, og har siden utviklet seg til en utvidbar rytmespillmotor som kan støtte en rekke rytmebaserte spilltyper. StepMania er fri programvare utgitt under MIT-lisensen.

Flere videospillserier, inkludert In the Groove og Pump It Up Pro, bruker StepMania som spillmotor. StepMania ble inkludert i en videospillutstilling i New Yorks Museum of the Moving Image i 2005.

## Referanser


## Eksterne lenker
* 
*
Abdullah Otayf

**Abdullah Ibrahim Otayf** (født 3. august 1992) er en saudiarabisk fotballspiller som spiller for Al-Hilal SFC.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Gabriel Kielland

**Gabriel Kielland** er navnet til flere personer i slekten Kielland:

* Gabriel Kielland (1871–1960) – norsk maler, glassarbeider og arkitekt
* Gabriel Kirsebom Kielland (1796–1854) – norsk prest og misjonspioner
* Gabriel Kielland (1864–1938) – norsk skipsfører og kommandør i sjøforsvaret
* Gabriel Schanche Kielland (1760–1821) – norsk forretningsmann og konsul
Abdulmajeed Al-Sulayhem

**Abdulmajeed Al-Sulayhem** (født 15. mai 1994) er en saudiarabisk fotballspiller som spiller for den saudiarabiske klubben Al-Shabab FC (Riyadh).

## Referanser


## Eksterne lenker
*
Ekman & Smith

**Ekman & Smith** var et kompaniskap mellom arkitektene Ove Ekman og Einar Smith, som var halvbrødre. Begge hadde etablert egen arkitektpraksis før samarbeidet — Ekman tidlig på 1870-tallet, mens den betydelig yngre Smith var relativt nyetablert da kompaniskapet tok til i 1889. Firmaet hadde stor produksjon på 1890-tallet, og Ekman var den som utførte flest tegninger. De to fikk oppført leiegårder, forretningsgårder, villaer, skoler, forlystelsessteder og fabrikkbygninger. Samarbeidet varte til rundt 1905, og rundt 1910 fikk de oppført Museumsveien 2 på Bygdøy. Fra 1912 samarbeidet de to og Carl Michalsen under firmanavnet Ekman, Smith & Michalsen.

## Oppførte bygninger
(Basert på Arkitekturhistorie.no; alle i Oslo)
* Bygård, Brugata 11 (1889)
* Bygård, Kongens gate 33 (1889–90)
* Hovedbygning, Christiania Tivoli (1890; revet 1937)
* Dobbeltvilla, Drammensveien 47/49 (1890)
* Dammgården, Øvre Slottsgate 16 (1890)
* Bygård, Tordenskiolds plass 1 (1891, revet)
* Tårnvilla,  Parkveien 51B (nå Inkognitogata 24C) (1892)
* Vestheim Skole (nå Lycée français René Cassin d'Oslo), Skovveien 9 (1893)
* Frk. Bonnevies pikeskole, Oscars gate 42 (1894)
* Bygård, Sven Bruns gate 1 (1894)
* Cirkusbygningen i Christiania (1895; revet 1935)
* Bygård, Sven Bruns gate 2 (1895)
* Blaauwgården, Akersgata 16 (1895)
* Gallusgården, Drammensveien 45 (1895)
* Svaneapoteket, Karl Johans gate 13 (1895)
* Bygård, Hegdehaugsveien 10 (1895)
* Bygård, Holbergs gate 19 (1895)
* Cloetta sjokoladefabrikk, Sofienberggata 37 (oppr. 35) (1896; i dag barnehage)
* Gjønnæs' skole, Schwensens gate 6 (1897; i dag boliggård)
* Citypassasjen (1897)
* Bygård, Sven Bruns gate 5 (1897)
* Munthegården, Kirkegata 9 (1898)
* Hansengården, Nedre Slottsgate 15 (1898)
* Magnusgården, Karl Johans gate 33 (1898–99)
* Christiania Glasmagasin, Stortorvet 9 (1898–99)
* Bygård, Mogens Thorsens gate 9 (1898–99)
* Bygård, Gabels gate 41 (1898–1900)
* Bygård, Tollbugata 35 (1898–1900)
* Den norske remfabrikk, Christian Krohgs gate 2 (1899)
* Høstgården, Nedre Slottsgate 8 (1899)
* Bygård, Skovveien 12 (1900–01)
* Villa, Christian Benneches vei 5 (1901)
* Dronningen, selskapslokale for Kongelig Norsk Seilforening (1902; brant 1929)
* Villa, Christian Benneches vei 3 (1902)
* Villa, Christian Benneches vei 11 (1902)
* Villa, Huk aveny 8 (1903)
* Villa, Fredriksborgveien 7 (1904)
* Villa, Huk aveny 21 (1905)
* Villa Museumsveien 2 (1910)

## Referanser


## Litteratur
* Geir Tandberg Steigan: Ekman & Smith (Arkitekturhistorie.no)
* Ole Laurentius Ekman i Norsk kunstnerleksikon
* 
* 


Fil:Hans Heyerdahl Portrett av Ove Ekman OB.00560.jpg|Ove Ekman
Fil:Einar Smith.jpg|Einar Smith
Fil:Cirkusbygningen OB.F01068.jpg|Cirkus Verdensteater, Oslo (revet)
Fil:4018. Fra Tivoli - no-nb digifoto 20140314 00041 bldsa FA0838.jpg|Christiania Tivoli (revet)
Fil:Svaneapoteket stortorvet rk 86169 IMG 8235.JPG|Svaneapoteket i Karl Johans gate, Oslo
Fil:Karl Johans gate 33.jpg|Karl Johans gate 33, Oslo
Fil:Sven Bruns gate 1.jpg|Sven Bruns gate 1, Oslo
Ali Al-Zaqaan

**Ali Ahmed Al-Zaqaan** (født 1. november 1991) er en saudiarabisk fotballspiller som spiller for den saudiarabiske klubben Al-Fateh SC.

## Referanser


## Eksterne lenker
*
Hylobothynus arnaudi

***Hylobothynus arnaudi*** er en bille som hører til familien skarabider (Scarabaeidae). Denne arten blir regnet til underfamilien hornbiller (Dynastinae).

## Utseende
En middelsstor, bredt oval, blankt brunsvart hornbille, hannene uten horn på hodet. Oversiden er hvelvet, pronotum svært blankt, knapt synlig punktert, dekkvingene med punkter som danner tydelige punktrader.
Beina er korte og kraftige, særlig leggene noe utvidete, for-leggen med tre brede tenner. Hunnen ligner hannen, men er noe bredere og lysere på farge (brunrød).

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten er utbredt i Surinam og Fransk Guyana).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Hylobothynus]]* Ohaus, 1910
******** ***Hylobothynus arnaudi*** Dechambre, 1979

## Kilder

* Dynastidae du monde- nettside om arten
* Generic Guide to New World Scarab Beetles - *Hylobothynus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Hylobothynus/Hylobothynus.html

## Eksterne lenker
*
Metanastes vulgivagus

***Metanastes vulgivagus*** er en bille som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).

## Utseende
En nokså liten (ca. 10 millimeter), tettbygd, blankt svart hornbille. Arten mangler horn på hodet og pronotum, hodet har et par lave tverrknøler. Pronotum er rundet og svært blankt. Dekkvingene har markerte punktrader.

## Levevis
Larvene lever i jorda der de spiser råtnende plantemateriale.

## Utbredelse
Arten er vidt utbredt i Australia og forekommer også på Ny-Caledonia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Metanastes]]* Arrow, 1911
******** ***Metanastes vulgivagus*** (Olliff, 1889)

## Kilder

* Dynastidae du monde- nettside om arten

## Eksterne lenker
* 
* Bilde av ''Metanastes vulgivagus''
Alfred Cohn

**Alfred Cohn** (født 14. juni 1867 i København, død 6. juli 1932 samme sted) med kjælenavnet *Gokke* var en dansk skuespiller, komiker og regissør. Han var især kjent for komiske roller og medvirkning i farser.

## Liv og virke
### Bakgrunn
Alfred Cohn var sønn av dekoratør og tapetserer Isac Cohn (født 12. januar 1829 i Ringkøbing – ?) og Louise Hermeline Levison (født 31. august 1836 i København – ?). Foreldrene var av jødisk opprinnelse, men Alfred Cohn ble døpt i Helligåndskirken i København 1. september 1867.

### Karriere
Han debuterte som skuespiller i Randers 6. september 1885 hos William Petersen i *Djævelens Datter*. Efter noen kortere engasjementer ved forskjellige teatre var han skuespiller og underregissør ved *[[Casino (teater)|Casino]]* i perioden 1887 til 1891, deretter ved Odense Teater i perioden 1891 til 1900 og ved *[[Aarhus Teater]]* i fjorten sesonger fra år 1900 både som skuespiller og instruktør.  Mens Cohn virket på *Aarhus Teater* var han i perioden 1910 til 1914 også filmskuespiller og filminstruktør hos Fotorama. Fra 1914 til 1916 virket Cohn som filminstruktør ved Nordisk Films Kompagni, og han var også i en periode leder av *Filmskolen*.

Alfred Cohns filmproduksjon både som filmskuespiller og filminstruktør i stumfilmens barndom var ganske stor. Spesielt bemerkelsesverdig var filmen *[[Den hvide slavehandel (Fotorama)|Den hvide Slavehandel]]* fra 1910, som foruten å være den første filmen hvor kinomaskinisten skulle skifte filmspole, også var gjenstand for rivalisering fra Nordisk Film som laget en plagiatfilm.

Efter at Alfred Cohn sluttet som filmskuespiller og filminstruktør hadde han engasjementer ved forskjellige teatre, blant annet *Casino* i København, *[[Odense Teater]]* fra 1916 til 1917, som sceneinstruktør ved *[[Mayol|Mayol Teater]]* i Oslo i 1924, ved *[[Aalborg Teater]]*, med gjesteopptreden på *[[Kasino-Teatret]]* i Aarhus og som skuespiller og instruktør ved *Fønix Teater* i København.

Der vites ikke mye om Alfred Cohns privatliv utover at han ble gift i København 15. januar 1915 med Gerda Alfrida Larsen, et ekteskap som ble oppløst. 22. september 1923 ble han gift i Kristiania med Guri Johanne Schou (født 30. mai 1897). Alfred Cohn ble begravet på Bispebjerg Kirkegård.

## Referanser


## Eksterne lenker
*
Lipanapacher

**Lipanapacher** er et nordamerikansk indianerfolk som talte et sørathabaskisk språk og tilhørte den apachiske kulturgruppe. Deres tradisjonelle bosetningsområde var Texas, New Mexico, Colorado og de nordlige deler av Chihuahua, Nuevo León, Coahuila og Tamaulipas før 1600-tallet. I 2017 bodde de fleste i det sørvestre USA i Texas, New Mexico og Arizona, og sammen med mescaleroapachene på deres indianerreservat i New Mexico. Noen bor også i andre deler av USA, Canada og Mexico.

## Demografi
En vitenskapelig beregning av hvor mange lipanapacher som fantes i år 1700 oppgir antallet til ca. 6000 personer i det som i dag er USA og Mexico. På 1840-tallet ble antallet lipanapacher nord for Rio Grande beregnet til omkring 1000 personer.

Strider med Texas og USA tvang lipanapachene til å flykte fra sitt bosettingsområde i Texas. En del flyttet til Mexico, men de fleste bosatte seg på Mescaleroreservatet i New Mexico sammen med mescalero- og chiricahuava. Ved midten av 1900-tallet tenderte lipanapachene til å bli stadig mer assimilert av disse, og språket på reservatet var blitt et amalgam av apachiske dialekter, med mescalero som dominerende innslag.

Ved den amerikanske folketellingen i 2000 rapporterte 208 mennesker at de regnet seg som helt eller delvis lipan.

## Referanser


## Litteratur
* Thomas A. Britten, *The Lipan apaches : people of wind and lightning * (Albuquerque : University of New Mexico Press, c2009).
* Nancy McGown Minor, *The light gray people : an ethno-history of the Lipan Apaches of Texas and northern Mexico * (Lanham, Md. : University Press of America, c2009).
* Thomas F. Schilz, *The Lipan Apaches in Texas * (El Paso, Tex. : Texas Western Press, University of Texas at El Paso, c1987).
Junior-VM på skøyter 1996

**[[Junior-VM på skøyter]] 1996**, det 23. offisielle juniorverdensmesterskapet i ISU-regi, ble arrangert i Olympic Oval i Calgary, Canada den 8., 9. og 10. mars 1996.

## Medaljevinnere – sammenlagt

## Resultater
### Sammenlagt kvinner

### Sammenlagt menn

## Litteratur
* 
* 

## Eksterne lenker
* 
* 
*  
*  
*  Junior-VM på skøyter 1996 resultatmeny for både kvinner og menn på www.ISU.html.infostradasports.com
Seniordans Norge

**Seniordans Norge** er en frivillig landsdekkende organisasjon stiftet i 1995. Gjennom sine grupper har de dansetilbud til eldre over hele Norge.

Seniordans er et lavterskeltilbud og har som mål å bedre både fysikken og den mentale helsen for deltakerne. Å bygge et sosiale nettverk står like sentralt som selve dansen, de å forebygge inaktivitet, ensomhet og depresjon blant eldre innbyggere.

## Organisasjonen
Seniordansen kom opprinnelig fra Tyskland. Det var Jytte Karlsson, opprinnelig fra Danmark, som i starten var drivkraften i norsk seniordans. Den første gruppen i Norge ble dannet på Ski i Akershus.  Forbundet Seniordans Norge ble etablert i 1994, stiftet den 16. februar 1995.  I 2017 hadde Seniordans Norge rundt 500 dansegrupper etablert over hele landet. I 2023 arrangerte de over 640 kurs for mer enn 8500 deltakere.

Det arrangeres landsstevner i seniordans, samt internasjonale samlinger. Organisasjonen har et profesjonelt utdanningssystem for danseledere som gjør det mulig å gi likt tilbud over hele landet.

Administrasjonen ligger i Moelv i Hedmark, og organisasjonen utgir medlemsbladet *Gladringen*. Seniordans Norge er medlem av Studieforbundet kultur og tradisjon.

## Referanser


## Eksterne lenker
* Seniordans Norge
Kauhaneva-Pohjankangas nasjonalpark

**Kauhaneva-Pohjankangas nasjonalpark** (finsk Kauhanevan–Pohjankankaan kansallispuisto) er en nasjonalpark ved Kauhajoki og Karvia på grensen mellom Södra Österbotten og Satakunta i Finland. Nasjonalparken ligger sørvest for åsen Suomenselkä på 160–177 meter over havet. Nasjonalparken ble opprettet i 1982, og dekker et område på 57 kvadratkilometer.

Landskapet domineres av tørre furumoer og av mange åpne myrer. I nasjonalparken ligger *Kauhaneva* som er Södra Österbottens største ombrogene høymyr. Sammen med *Kampinkeidas* mot nordvest, utgjør den et myrområde av internasjonal betydning.

Gjennom nasjonalparken går Kyonkangas vei, som omtales allerede på 1500-tallet. Den er således en del av Finlands eldste veinett, og var lenge en viktig forbindelse mellom Österbotten og det sørlige Finland. Den er nå tilrettelagt som sykkelvei, og klassifisert som museumsvei.

## Referanser




## Eksterne lenker
*
Lillehammer sykehus

**Lillehammer sykehus** er et mellomstort sykehus i Helse Sør-Øst og utgjør ett av de fem somatiske sykehusene i helseforetaket Sykehuset Innlandet. Sykehuset har primært dekningsområde for hele Gudbrandsdalen, samt deler av Ringsaker kommune. Sykehuset i Lillehammer har også funksjoner som tilbyr helsehjelp innen et større geografisk område innen de kliniske fagområdene barnesykdommer, nyfødtintensiv, nevrologi, gynekologi, og nyresykdommer, i tillegg til parakliniske fag som patologi, mikrobiologi, medisinsk biokjemi og immunologi. 

## Historie
Eldste del av sykehuset ble ferdigstilt i 1855 under navnet «Christians Amts Sygehuus». Selve høyblokken ble reist på 1970-tallet. 

## Organisering
Sykehuset har felles ledelse med Gjøvik sykehus, som administreres under «Divisjon Gjøvik-Lillehammer». Divisjonen Gjøvik-Lillehammer har et budsjett på 1,4 milliarder kroner, har om lag 1600 ansatte, behandler 32 000 innlagte pasienter årlig og gir polikliniske tjenester til nærmere 160 000 personer i Oppland.

Sykehuset på Lillehammer har til sammen 34 ulike avdelinger. 

Kirurgisk avdeling har faste tilbud innenfor generell, gastroenterologisk og ortopedisk kirurgi. Urolog er tilgjengelig kun enkelte dager og er ellers fast lokalisert til Hamar sykehus sammen med karkirurgi. Avdelingen har også egen skadepoliklinikk for behandling av brudd- og sårskader. Gynekologisk kirurgi favner under Kvinneklinikken, som også inkluderer fødeavdeling. 

Medisinsk og akuttmedisinsk avdeling tilbyr utredning og behandling innenfor de fleste indremedisinske spesialiteter, og inkluderer sykehusets fagmiljø for anestesi og intensivmedisin. 

Nevrologisk avdeling på Lillehammer har hele Innlandet som opptaksområde, og har også spesialiser innen klinisk nevrofysiologi. Barne- og ungdomsavdelingen gir medisinsk behandling til alle barn mellom 0-18 år, og inkluderer også en nyfødtintensivavdeling og habiliteringstjeneste. 

Sykehuset har i tillegg medisinske service-tjenester som Radiologisk avdeling og laboratoriemedisin.   

## Referanser


## Eksterne lenker

SI Lillehammers nettside
Jízàng

**Jízàng** (pinyin; tradisjonell kinesisk: 吉藏; Wade-Giles: *Chi-tsang*, japansk: 吉蔵 (kichizō, født 549, død 623) var en persisk-kinesisk buddhistmunk som ofte betraktes som grunnleggeren av østasiatisk madhyamaka. Han er også kjent som Jiaxiang (嘉祥; *chia hsiang*) fordi han ble berømt ved Jiaxiangtempelet.

## Referanser


## Eksterne lenker
*Jizang, av Allen Fox, University of Delaware 
*Chi Tsang av Lin Sen-shou, ved Tzu Chi Humanitarian Centre
Bente Holm Mejdell

**Bente Holm Mejdell** (født 13. september 1955) er en norsk næringslivsaktør som arbeider som selvstendig konsulent. Hun er også 1. nestleder i Mental Helse. Mejdell var administrerende direktør i Nokas under NOKAS-ranet i 2004.

Holm Mejdell har hatt en rekke styreverv innen offentlig og privat virksomhet, særlig innen helse, bank/finans og prosessindustrien.  Hun er utdannet sivilingeniør og bedriftsøkonom med relevant tilleggsutdannelse. Hun har vært styreleder for sju helseforetak i Helse Sørøst RHF, vært direktør for sykehjemsetaten i Oslo kommune og hatt styreverv i blant annet Forskningsrådet, Statens arbeidsmiljøinstitutt (STAMI) og Arbeidstilsynet.

Holm Mejdell har også vært områdedirektør i Norges Bank, grunnlegger og administrenede direktør i Nokas samt styreleder i Den Kongelige Mynt (nå Det norske myntverk).

Innen industrien har hun hatt ulike lederstillinger i Dyno Industrier AS og syv år i Jahres kjemiske industrier AS, samt styreverv i Statnett SF og PSI ASA (nå Strongpoint).

## Referanser
Reisen til havet

***Reisen til havet*** er en norsk dramafilm fra 1966 regissert av Arne Skouen, som også skrev manuset. Hans datter Synne spiller rollen som den etterlyste tenåringsjenta, Pinne.

## Handling
Lastebilsjåføren Hilmar tilbyr femtenårige Pinne å sitte på med ham. Jenta, som virker skremt og innesluttet, sier ikke stort annet enn at hun ønsker seg til havet. På en bensinstasjon får Hilmar vite at Pinne er etterlyst i radioen. Hun har rømt fra skolen hvor hun er anbragt. Hilmars dilemma blir: Skal han ringe til lensmannen eller ikke?

## Rolleliste
*Erik Bye - Hilmar, den farende fanten 
*Synne Skouen - Pinne, den etterlyste tenåringen 
*Frimann Falck Clausen - Lensmann 
*Oddvar Einarson - Gutt som oppdager Pinnes møbler 
*Bonne Gauguin - Johanne 
*Vegard Hall - Niri 
*Anne-Vibekke Hansen - Jenta 
*Peter Lindbæk - Biggen 
*Egil Lorck - Tønna 
*Wenche Medbøe - Kurator 
*Anne-Lise Tangstad - Lederen 
*Carsten Winger - Verten

## Kilder
*''Reisen til havet'' i Norsk filmografi
Kizilgrottene

**Kizilgrottene** er en gruppe buddhistiske fjellgrotter nær landsbyen Kizil (克孜尔乡, Kèzī'ěr Xiāng) i fylket Baicheng i Xinjiang, Kina. Grottene ligger på den nordlige banken av Muzatelven 65&nbsp;km vest for Kucha. Området var en kommersiell del av Silkeveien. Hulene er muligens de tidligste store buddhistiske hulekompleksene i Kina, og ble satt opp mellom det 3. og det 8. århundre.

## Referanser


## Eksterne lenker
*Along the ancient silk routes: Central Asian art from the West Berlin State Museums, en utstilliongskatalog fra The Metropolitan Museum of Art
*The Oases of the Northern Tarim Basin
*Revealing the Beauty of the Kizil Caves
*
Muhannad Assiri

**Muhannad Ahmed Abu Radeah Assiri** (født 14. oktober 1986) er en saudiarabisk fotballspiller som spiller for den saudiarabiske klubben Al-Ahli Saudi FC.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Biri postkontor

**Biri postkontor** (**Birid poståpneri**) var et norsk postkontor som ble opprettet ved kongelig resolusjon 30. september 1823 . Postkontoret lå i Thoten fogderi og sorterte under Christiania postkontor. Fra 1886 ble Biri poståpneri lagt under Gjøvik postkontor. I 1973 ble benevnelsen endret til underpostkontor, og i 1977 til postkontor C før det i 1990 fikk status som postkontor B.

I portotabellen for 1833 er stavemåten på poståpneriet *Biri*. I 1848 er navnet stavet *Birid*, mens formen *Biri* igjen er brukt fra omkring 1889.

 
## Historie
Poståpneriet lå på gården Undset rett utenfor Biri i Biri prestegjeld i Thoten fogderi, og var ved opprettelsen i 1823 underlagt Christiania postkontor. Poståpneriet betjente også området mellom Land og Fåberg med bipost (avstikkere fra hovedpostruten). Poståpneriet ble i 1862 flyttet til damskipsanløpsstedet Petersborg. 1. januar 1886 ble administrasjonen av poståpneriet overført fra Kristiania til Gjøvik. Navnet på poståpneriet ble også endret fra *Birid* til *Biri* i 1888.

### Andre verdenskrig
Poståpner Jens A. Hemmingsen ble skutt og drept 22. april 1940 av tyske soldater, som kom fra striden ved Bråstad bru i Vardal. Tyskerne tok hele huset i besittelse, og poståpneriet ble nærmest rasert. Enken, fru Aasmunda Borghild Hemmingsen (f. Johansen, 1891) måtte be postmesteren i Gjøvik om hjelp til å rydde opp etter tyskerne. Ved opptellingen viste det seg at 390 kroner samt datostemplet var borte, trolig stjålet av tyskerne. Enken ble etter dette midlertidig styrer av postkontoret, inntil en avtale med Ingrid Martinsen fra Lena i Østre Toten ble inngått.

### Etterkrigstiden
Trafikken ved poståpneriet økte gradvis, og poståpneren hadde i lengre tid hatt en privat assistent til å hjelpe seg. 2. november 1956 flyttet postkontoret til midlertidige lokaler i Biri herredshus, som var bygget etter at det gamle kommunelokalet Furulund hadde brent ned. Da Biri samvirkelag bygde ny butikk i Biri sentrum på slutten av 1950-tallet, fulgte postkontoret etter og åpnet dørene 18. januar 1959. Fra 1971 overtok Postverket utgiftene til assistanse, og det ble opprettet en stilling for assistent med 29 timer pr. uke. I 1973 ble nye poststedgrupper innført, og Biri fikk benevnelsen underpostkontor. I 1977 ble status endret til postkontor C. Biri postkontor C flyttet inn i nye lokaler våren 1990, og ble gjort om til postkontor B fra 1. juli 1990. Ved omorganiseringen av postnummersystemet 1. mars 1999, ble postnummeret for Biri endret fra 2820 til 2836 for vanlige adresser og 2832 for postboksadresser.

På 2000-tallet ble det bestemt at Biri postkontor skulle erstattes av løsningen "post i butikk".

## Poststempel
Fra 1854 hadde Birid poståpneri et 1-ringsstempel med poståpneri-navnet, men dette ble bare brukt til å stemple på selve brevet, ikke på frimerket. Til å stemple på frimerket fikk poståpneriet senere et 3-rings kassasjonsstempel nr. 27, og fra ca. 1859 et 2-rings datostempel med stenskrift-bokstaver.

## Referanser


## Kilder
* Om Biri postkontor
Orizabus clunalis

***Orizabus clunalis*** er en bille som hører tilunderfamilien hornbiller (Dynastinae) i familien skarabider (Scarabaeidae).

## Utseende
En middelsstor (20-30 millimeter), kraftig, litt avlang, glinsende brunsvart hornbille. Hannene mangler horn på hodet, men har en spiss knøl foran på pronotum. Slekten kan kjennes på at clypeus («overleppen») har en tverrlist rett bak forkanten, og at leggene (tibiae) på forbeina er flatt utvidete (nærmest skjeformede) uten eller med utydelige tenner langs ytterkanten hos hannen, hunnen har korte tenner. Dekkvingene har dype lengdestriper.

## Levevis
Larvene lever i jorda, for det meste av råtnende plantemateriale, men de kan også ete røttene på ulike planter. Disse billene lever for det meste i tørre fjellområder. De voksne billene er nattaktive.

## Utbredelse
Slekten er utbredt hovdesakelig i Mexico, og er oppkalt etter byen Orizaba, men for fem av artene strekker utbredelsen seg inn i det sørlige USA . Denne arten er funnet spredt fra Ohio i nord til El Salvador i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Orizabus]]* Fairmaire, 1878
******** ***Orizabus clunalis*** (LeConte, 1856)

## Referanser


## Kilder
* Dynastidae du monde- nettside om arten
* Generic Guide to New World Scarab Beetles - *Orizabus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Orizabus/Orizabus.html
* bugguide.net - Bildegalleri over nordamerikanske arter https://bugguide.net/node/view/214421

## Eksterne lenker
*
Oxygrylius ruginasus

***Oxygrylius ruginasus*** er en slekt av biller som hører til underfamilien hornbiller (Dynastinae) i familien skarabider (Scarabaeidae).

## Utseende
En middelsstor (ca. 15-17 millimeter), bred og høyt hvelvet, blankt brunrød hornbille. På hodet er clypeus tilspisset. Pronotum er fint og spredt punktert. Dekkvingene har markerte punktrader, på sidene mer uregelmessig punktert. Hannen har en liten grop foran på pronotum, med en knøl i forkant.

## Utbredelse
Slekten er utbredt i det sørlige USA (Arizona, California).

## Systematisk inndeling
Slekten har blitt regnet som en underslekt av *[[Bothynus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Oxygrylius]]* Casey, 1915
******** ***Oxygrylius ruginasus*** (LeConte, 1856)

## Kilder
* Dynastidae du monde- nettside om arten

## Eksterne lenker
* 
* Bilder av ''Oxygrylius ruginasus''
Oxyligyrus zoilus

***Oxyligyrus zoilus*** er en bille som hører til underfamilien hornbiller (Dynastinae) i familien skarabider (Scarabaeidae).

## Utseende
En middelsstor, avlang, blankt svart hornbille. Dekkvingene har markerte punktrader. Hos hannene er pronotum litt trekantet uthulet i midten, med en liten tann i forkant. For øvrig er pronotum halvmatt og spredt, fint punktert.

## Utbredelse
Arten lever i Colombia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Oxyligyrus]]* Arrow, 1908
******** ***Oxyligyrus zoilus*** (Olivier, 1789)

## Kilder
* Dynastidae du monde- sjekkliste over artene
* Generic Guide to New World Scarab Beetles - *Oxyligyrus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Oxyligyrus/Oxyligyrus.html

## Eksterne lenker
* 
*
Australopithecus afarensis

***Australopithecus afarensis*** (sydlig ape fra Afar) er en utdødd hominid som levde for omkring 3,9–2.9 millioner år siden i det østlige Afrika (Etiopia, Kenya, Tanzania). Det har blitt anslått at hannen var omkring 151 cm høy og veide cirka 42 kg, mens hunnen ble kun omkring 105 cm høy og veide cirka 29 kg. Arten kan ha eksistert i mer enn .

## Referanser




## Eksterne lenker
*
Pike med hvit ball

***Pike med hvit ball*** er en norsk novellefilm fra 1965 i regi av Rolf Clemens. Manuset ble skrevet av Sten Rune Sterner. *Pike med hvit ball* var det norske bidraget i *4x4*, som bestod av fire novellefilmer fra Norden. Piken med hvit ball blir spilt av Kari Øhrn Geelmuyden

## Handling
Den tolv år gamle jenta Vibeke treffer sin yngre venninne Kari i parken. Kari overrekker henne en lapp fra Vibekes hemmelige kjæreste, Gustav. Vibeke får låne venninnens hvite ball for 10 øre. Hun leker med den en stund til den havner under benken til et kjærestepar. Kari overhører samtalen mellom de to og senere en rekke samtaler mellom andre par i den store parken.

En gammel musikant dukker opp med sin fiolinkasse og hund, både i parken og på andre steder senere. I en bakgård lytter Vibeke til en eldre dame som forsøker å spille orgel. Vibeke drømmer seg vekk foran et lite speil i et parfymeri. Ved teatret *Poppen* opplever hun popbandet The Cool Cats og tenåringsidolet Frank Citter.

## Rolleliste
*Robert Broberg - Frank Citter, popidol
*Kari Øhrn Geelmuyden - Vibeke, pike med hvit ball
*Vegard Hall - Gammel musikant
*Anne Marit Jacobsen - Jenta
*Ola Sørlie - Gutten

## Kilder
*''Pike med hvit ball'' i Norsk filmografi

## Eksterne lenker
*''4x4'' i Internet Movie Database

.
Gunnar Anfin Lange

**Gunnar Anfin Lange** (1855–1915) var en norsk landmåler som ble kartograf i Sør-Amerika og professor.

Han var fra Oslo, sønn av korpslege Tycho Didrik Castberg Lange (1823–1881) og Johanne Young (1833–1891). Faren var av slekten Lange mens moren var datter av kjøpmann Young i Christiania.

Etter Krigsskolen 1876 og Den Militære Høiskole 1879 var han aspirant i Generalstaben (Norge). I 1883 ble han premierløytnant og flyttet til Honduras der broren Alexander Lange IV (1857–1905) gravde gull. Gunnar fikk jobb som oberst i militæret.  I 1886 flyttet han videre til Argentina for å utforske provinsene og tegne kart. Her ble han kjent som **Gunardo Lange**. Med en del nordmenn og geografen Francisco Pascacio Moreno (1852–1919) forsvarte Gunnar argentinske interesser i en grensekonflikt med Chile.

I Buenos Aires var han sjef for vassdragsvesenet 1902–1909 og professor i topografi ved *Universidad Provincial de La Plata*. Han hadde flere nordmenn i sin stab, deriblant Eilert Sundt (1881–1973). Han utforsket elva Pilcomayo 1906–1909 og ble ridder av 1. klasse av St. Olavs Orden i 1909, men flyttet så til Mendoza og fikk jobb hos Peter Christophersen (1845–1930) for å utvikle irrigasjon. Han ble ordfører i Colonía Alvear, der hovedgaten i dagens General Alvear heter Avenida Gunardo Lange.

I 1896 giftet han seg med den tjue år yngre Bertha Juana Dorotea Erfjord (1875–1960), som var datter av den norskfødte skipsmegler Christian Erfjord og den irske Catalina Furlong. Deres datter Norah Lange (1905–1972) ble en kjent argentinsk forfatter. Datteren Haydée Lange (1902–1976) ble oversetter og var venn med forfatteren Jorge Luis Borges (1899–1996).

## Utmerkelser
*  Ridder av 1. klasse av St. Olavs Orden (1909)

## Galleri

Pilcomayo rio.jpg|Lange utforsket Pilcomayo 1906–1999.
Gunnar Lange with family.pdf|Gunnar Lange med familien sin.
Miembros de la Sección Topográfica del Museo de La Plata.jpg|Gunnar Anfin Lange (nummer to fra venstre) som medlemm av den topografiske avdelingen ved Museo de La Plata.
Norah Lange.jpg|Datteren Norah Lange (1905–1972) ble en kjent argentinsk forfatter.


## Referanser
Carneodon pecuarius

***Carneodon pecuarius*** (før kalt *Neodon pecuarius*) er en bille som hører til gruppen hornbiller i familien skarabider (Scarabaeidae). Disse billene lever i Australia.

## Utseende
En forholdsvis liten, kort og bred, blank, mørkbrun hornbille. Hode og pronotum er brunsvarte, dekkvingene rødbrune. Hos hannen er pronotum noe uthulet foran i midten, med en kort, butt tann på forkanten. Pronotum er svært blankt, middels fint punktert, dekkvingene er hvelvede med grove, spredte punktrader. Beina er hanske korte og kraftige. Hunnen ligner hannen, men er noe større og bredere, uten grop og tann på pronotum, som er tettere punktert enn hos hannen.

## Utbredelse
Arten er utbredt i Australia.

## Systematisk inndeling
Navnet *Neodon* er har også blitt brukt om slekt av gnagere først beskrevet i 1841 (*Neodon* Horsfield, 1841). Siden det sistnevnte er et eldre navn bør billeslekten trolig bytte navn. Erstatningsnavnet *Carneodon* Özdikmen, 2009 har blitt foreslått for bille-slekten.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Carneodon]]* Özdikmen, 2009 (inntil nylig kalt  *[[Neodon]]* Carne, 1957, *nec* Horsfield, 1841)
******** ***Carneodon pecuarius*** (Reiche, 1860)

## Kilder
* Dynastidae du Monde, sjekkliste over artene http://dynastidae.voila.net/images/Dynastidaedumonde.pdf 

## Eksterne lenker
* 
* Bilde av ''Carneodon pecuarius''
Den Lille Nøttefabrikken

**Den Lille Nøttefabrikken** er en merkevare for blandinger av nøtter og tørka frukt. Det ble etablert av Bjørn Holmsen på Hauketo i Oslo i 1999. Han hadde da solgt selskapet sitt Nøttolf. Den Lille Nøttefabrikken ble kjøpt av Brynild Gruppen i 2003, og produksjonen flytta til Fredrikstad i 2006.


Nut and-fruit mixes DEN LILLE NOTTEFABRIKKEN Norway nøtter løsvekt reol 2017-11-02 COOP EXTRA a.jpg|Salgsreol med produkter fra Den Lille Nøttefabrikken 2017
Nut and-fruit mixes Den lille nøttefabrikken Norway nøttedisk 2017-11-03 REMA 1000 a.jpg|Salgsdisk i Rema 1000 2017
Nut and-fruit mixes Den lille nøttefabrikken Norway nøttedisk nøtter løsvekt 2017-11-02 EXTRA COOP b.jpg|Salgsdisk i Extra (Coop) 2017
Nut and-fruit mixes DEN LILLE NOTTEFABRIKKEN Norway Royal mix notteblanding rostet krydret peanotter mandler cashew pecan 2017.jpg|«Royal Mix» fra Den Lille Nøttefabrikken er en nøtteblanding av røsta, krydra peanøtter, mandler, cashew- og pecannøtter.
Nut and-fruit mixes DEN LILLE NOTTEFABRIKKEN Norway Røstede cashewnøtter med havsalt 2017.jpg|Røsta cashewnøtter med havsalt fra Den Lille Nøttefabrikken.
Nut and-fruit mixes DEN LILLE NOTTEFABRIKKEN Norway Naturblanding rosiner torket frukt naturlige notterr (paranotter mandler valnotter) og torrostede cashewnotter 2017.jpg|«Naturblanding» fra Den Lille Nøttefabrikken består av tørka frukt, tørrøsta cashewnøtter og naturlige nøtter (paranøtter, mandler, valnøtter).
Nut and-fruit mixes DEN LILLE NOTTEFABRIKKEN Norway Orientalsk mix blanding av maisbaserte snacks og innbakte peanotter 2017.jpg|«Orientalsk mix» fra Den Lille Nøttefabrikken er ei blanding av maisbaserte snacks og innbakte peanøtter.


## Eksterne lenker

* www.nottefabrikken.no
Kleopatra (andre betydninger)

**[[Kleopatra]]** var den siste dronning og farao av det ptolemeiske kongedømme i Egypt og styrte fra 51 f.Kr. til 30 f.Kr. **Kleopatra** eller **Cleopatra** kan også vise til:
## Kvinnenavn
* Kleopatra (navn), et kvinnenavn
* Kleopatra av Makedonia, søster av Aleksander den store

Flere kvinner som tilhørte Ptolemeerdynastiet i Egypt het Kleopatra. Flere av disse var regenter, og av disse er den siste den mest berømte.

* Kleopatra I
* Kleopatra II
* Kleopatra III
* Kleopatra IV
* Kleopatra Selene
* Kleopatra V
* Kleopatra VI
* Kleopatra VII (den mest kjente)
* Kleopatra Selene, datter av Kleopatra VII og Markus Antonius

## Populærkultur
* Antonius og Kleopatra, et drama skrevet av William Shakespeare i 1623.
* Cesare e Cleopatra, en opera fra 1742.
* La Cleopatra, en italiensk opera skrevet i 1789.
* Cleopatra, en amerikansk stumfilm fra 1917.
* Cleopatra, en amerikansk film fra 1934.
* Cleopatra, en amerikansk film fra 1963 med Elizabeth Taylor i hovedrollen.
Michalsen & Michalsen

**Michalsen & Michalsen** var et kompaniskap mellom de to arkitektene Carl Michalsen og Eystein Michalsen, som var far og sønn. Carl Michalsen samarbeidet en årrekke med Ove Ekman og Einar Smith under firmanavnet Ekman, Smith & Michalsen, og etter at Ove Ekman døde i 1921, ble Eystein Michalsen kompanjong i det som da gikk under navnet Michalsen, Smith, Michalsen. Dette samarbeidet varte bare noen få år før far og sønn Michalsen fortsatte som *Michalsen & Michalsen* fra rundt 1925 og til Carl Michalsen døde i 1940. Stilistisk fulgte de to med tidens utvikling fra nyklassisisme til funkis. To av byggene — Astoria hotell i Oslo og Studentersamfundet i Trondhjem — ble tildelt Houens fonds diplom.

## Verker i utvalg
* Studentersamfundet i Trondhjem, Elgeseter gate 1, Trondheim (1927–29; tildelt Houens fonds diplom 1931)
* Astoria hotell (nå kontorbygg for Stortinget), Akersgata 21, Oslo (1928–30; tildelt Houens fonds diplom 1930)
* Sandefjord sparebank (1930–32)
* Leiegård, Drammensveien 70 (oppr. 70C), Oslo (1932)
* Leiegård, Colletts gate 10, Oslo (1936)

## Litteratur
* Geir Tandberg Steigan: Carl Michalsen (Arkitekturhistorie.no)
* 
* 


Fil:Carl Michalsen Unknown c1935–1940 OMU OB.F06228b.jpg|Carl Michalsen
Fil:Eystein Michalsen.jpg|Eystein Michalsen
Fil:Akersgata 21.jpg|Det tidligere hotell Astoria i Akersgata 21, Oslo
Fil:Studentersamfundet i Trondhjem, front.jpeg|Studentersamfundet i Trondhjem
Fil:Drammensveien 70 - 2010-01-16 at 13-11-19.jpg|Drammensveien 70, Oslo
Martin Junge

**Martin Junge** (født 1961 i Chile) er generalsekretær i Det Lutherske Verdensforbund fra 2010 og er den første latinamerikaner i stillingen. Han studerte teologi på Georg-August-Universität Göttingen og var først vikarprest i Hannover før han ble ordinert til prestetjeneste i Den evangelisk-lutherske kirke i Chile (Iglesia Evangélica Luterana en Chile – IELCH) i 1989. Han var så prest i flere menigheter i Santiago de Chile til år 2000. Fra 1996 til 2000 var han også president i IELCH. 

I 2000 ble Martin Junge knyttet til Det lutherske verdensforbund i Genèves avdeling for misjon og utvikling med ansvar for Latin-Amerika og Karibien. Han fortsatte samtidig å studere ved Université de Fribourg og tok en diplomeksamen der i 2008. I 2009 ble han så valgt til å etterfølge Ishmael Noko fra Zimbabwe som generalsekretær i Det lutherske verdensforbund og i 2016 ble han enstemmig gjenvalgt til en ny seks års periode. 

## Heder
*Augsburger Friedenspreis 2017

## Referanser
IAAF Combined Events Challenge 2017

**[[IAAF Combined Events Challenge]] 2017** var en serie med friidrettsstevner innen mangekamp, der det til slutt kåres vinnere sammenlagt i klassen for menn og kvinner. Serien arrangeres av IAAF. 

## Stevner og enkeltresultater
### Menn
;Kalender

### Kvinner
;Kalender:

## Sammenlagtresultater
### Menn



Lars Rise kom på 25.-plass, med 15018 poeng.



### Kvinner



Ida Marcussen kom på 32.-plass, med 10730 poeng, og Martine Bye kom på 129.-plass med 4800 poeng.



## Kilder
;Resultater menn
* Resultater Multistars 2017
* Resultater Hypo Meeting 2017
* Resultater TNT Express Meeting 2017
* Resultater Stadtwerke Ratingen Mehrkampf-Meeting
* Resultater europacupen i kombinert - Super League
* Resultater europacupen i kombinert - First League
* Resultater europacupen i friidrett - Secone League
* Resultater Pan American Combined Events 2017
* Resultater VM i friidrett 2017
* Resultater Décastar 2017
* Resultater sammenlagt

;Resultater kvinner
* Resultater Multistars 2017
* Resultater Hypo Meeting 2017
* Resultater TNT Express Meeting 2017
* Resultater Stadtwerke Ratingen Mehrkampf-Meeting
* Resultater europacupen i kombinert - Super League
* Resultater europacupen i kombinert - First League
* Resultater europacupen i kombinert - Second League
* Resultater Pan American Combined Events 2017 (IAAF-rapport)
* Resultater VM i friidrett
* Resultater Décastar 2017
* Resultater sammenlagt

## Eksterne lenker
* IAAF - IAAF Combined Events Challenge
Cadmus-kvartalet

**Cadmus-kvartalet** er et kvartal i den søndre delen av Gamla stan i Stockholm. Kvartalet omgis av Norra Dryckesgränd i nord, Skeppsbron i øst, Södra Dryckesgränd i sør og Järntorgsgatan i vest. Kvartalet består av to eiendommer: Cadmus 1 i øst og 2 i vest.

## Navnet
Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. Cadmus er det latiniske navnet for Kadmos, som i den greske mytologien var grunnlegger av byen Thebes og bror til Europa.

## Kvartalet

Cadmus-kvartalet er det mellomste av de tre langsmale kvartalene som ligger lengst sør i Gamla stan. Sør for Cadmus gjenfinnes Achilles-kvartalet med *Räntmästarhuset* og i nord Narcissus-kvartalet med restauranten Zum Franziskaner.

Huset i *Cadmus 1* (Skeppsbron 46) ble oppført i 1648 for bakeroldermannen Wickman Corneliusson og er det eneste langs Skeppsbron som fremdeles har en fritrapp. Mot Skeppsbron hadde huset et lavt, nå revet, enetasjes påbygg på hver side av inngangsporten med fritrappen. Bygningen var kronet av en balustrade og inneholdt butikker. Fra 1600-tallshuset eksisterer i dag kun inngangsporten.

Cadmus 1 var på slutten av 1600-tallet eid av rådmann Jonas Hansson Merling (død 1697) og ble i 1742 solgt til tobaksspinnerieieren Nils Schönborg. Fra den tiden eksisterer en endringstegning som forklarer: *Thetta huus skall efter thenna ritning blifva reparerat för Hr. Schiönborg et Almqvist, hvilket är beläget vid Skiepsbroen i Stockholm Sub Numero 36.* Da tilkom blant annet fritrappen, det brutte taket og den lave utbyggingen mot Skeppsbron. Nils *Schönborg* (død 1769) og Daniel Almqvist eller Almquist (død 1760) eide tobaksspinneriet *Schönborg & Almquist* som sannsynligvis lå i huset. Der var ti spinnere, fire rullere, 61 gutter og seks daglønnsarbeidere ansatt.

Huset i *Cadmus 2* (Järntorgsgatan 5) ble bygd i 1939-40 og erstattet en forfalt eiendom fra 1600-tallet. I bunnetasjen fantes den historiske kroen og restauranten Bacchi Wapen som åpnet i 1813 med navnet *Källaren Hoppet* og stengte etter en konkurs i 2002. I Järntorgsgatan 5 påminner en jugendinspirert utsmykning med to putti som holder initialene "B" og "W" om den tidligere aktiviteten. Siden år 2009 finnes en filial av restaurantkjeden O'Learys i Bacci Wapens tidligere lokaler.

## Historiske bilder

Norra Dryckesgränd 1930.jpg|Norra Dryckesgränd mot Skeppsbron, 1930-tallet
Skeppsbron 44 och 46, 1907.jpg|Cadmus 1 (Skeppsbron 46) og Narcissus 1 (Skeppsbron 44) i 1907
Bacci Wapen 1953.jpg|Cadmus 2 (Järntorgsgatan 5), inngang til Bacci Wapen i 1953
Södra Dryckesgränd 1939.jpg|Södra Dryckesgränd utsikt mot Järntorgsgatan i 1939


## Referanser


## Kilder
* 

## Eksterne lenker
* 
*
Mukhtar Fallatah

**Mukhtar Omar Othman Fallatah** (født 15. oktober 1987) er en saudiarabisk fotballspiller som spiller for den saudiarabiske klubben Al-Hilal SFC.

## Referanser


## Eksterne lenker
*
Hazaa Al-Hazaa

**Hazaa Ibrahim Al-Hazaa** (født 8. august 1991) er en saudiarabisk fotballspiller som spiller for den saudiarabiske klubben Ettifaq FC.

## Referanser


## Eksterne lenker
*